2. ปัจจัยความเสี่ยง

ปัจจัยเสี่ยงสำหรับธุรกิจโรงพยาบาลเอกชนแบ่งออกเป็น

ก. ความเสี่ยงจากราคาสินค้าเกษตร

ธุรกิจการเกษตรเป็นธุรกิจสำคัญที่สร้างรายได้ให้กับคนส่วนใหญ่ในประเทศไทย
โดยเฉพาะอย่างยิ่งธุรกิจ ในระดับภูมิภาคอาศัยเกษตรกรรมเป็นหลัก
และเป็นปัจจัยหนึ่งที่ส่งผลกระทบต่อรายได้กิจการโรงพยาบาล ปัจจุบันภาค
การเกษตรได้รับผลกระทบจากภาวะวิกฤติเศรษฐกิจของโลกที่ทำให้ราคาสินค้าทางการเกษตรผันผวนเป็นอย่างมาก
รายได้ของภาคการเกษตรที่ผันผวนทำให้การเข้าใช้บริการโรงพยาบาลเอกชนของผู้ประกอบการทางด้านนี้เปลี่ยนแปลง
ตามไปด้วย

ข. ความเสี่ยงจากอัตราดอกเบี้ย

ธุรกิจโรงพยาบาลเป็นธุรกิจที่ต้องใช้เงินลงทุนค่อนข้างสูงไม่ว่าจะเป็นการก่อสร้างอาคารโรงพยาบาลหรือ
เครื่องมือแพทย์โดยแหล่งเงินทุนที่สำคัญคือการกู้ยืมจากสถาบันการเงินดังนั้นระดับของอัตราดอกเบี้ยจึงจัดได้ว่าเป็นต้นทุนทางการเงินที่สำคัญของธุรกิจโรงพยาบาล
ขณะนี้เป็นช่วงดอกเบี้ยขาขึ้นซึ่งจะทำให้ต้นทุนทางการเงินของบริษัทสูงขึ้น

ค. ความเสี่ยงจากอัตราแลกเปลี่ยน

ความไม่คงที่ของอัตราแลกเปลี่ยนมีผลกระทบต่อธุรกิจโรงพยาบาล เนื่องจากเครื่องมือและ
อุปกรณ์การ แพทย์รวมทั้งยาและเวชภัณฑ์บางชนิดจำเป็นต้องสั่งซื้อจากต่างประเทศ
ดังนั้นความผันผวนของอัตราแลกเปลี่ยนจึง
อาจมีผลกระทบให้ต้นทุนกิจการของธุรกิจโรงพยาบาลสูงขึ้น
ไม่สมดุลกับรายรับอาจทำให้ธุรกิจผันผวนได้

ง. โครงการประกันสังคม

โครงการประกันสังคมมีความเสี่ยงต่อโรงพยาบาลในด้านการรับภาระโรคที่มีค่าใช้จ่ายสูง
ซึ่งในสภาวะ ปัจจุบัน มีแนวโน้มที่ประชากรไทยเป็นโรครุนแรงมากขึ้นเช่นโรคมะเร็ง
ทำให้โรงพยาบาลซึ่งเข้าโครงการประกันสังคม คือเป็น
การเหมาจ่ายรายหัวนั้นต้องรับภาระค่าใช้จ่ายทั้งหมดที่พึงเกิดจากโรคเหล่านั้นด้วย

จ. นโยบายการเปิดการค้าเสรีของประเทศ และแนวโน้มของการรวมตัวของธุรกิจโรงพยาบาลเอกชนใหญ่ๆ 

 การเปิดเสรีทางการค้าในรูปแบบของประชาคมเศรษฐกิจอาเซียน (ASEAN Economic Community: AEC) ที่จะเริ่มขึ้นในปี 2558 ทำให้มีกระแสการเข้ามาลงทุนในธุรกิจโรงพยาบาลเอกชนของประเทศต่างๆในอาเซียน โดยเฉพาะใน พื้นที่เชื่อมต่อกับประเทศในอาเซียน เช่น อุดรธานีซึ่งใกล้กับสปป.ลาว เป็นอีกหนึ่งพื้นที่ที่ได้รับความสนใจซึ่งการเปิดเสรี การค้าในรูปแบบของ AEC ที่จะเป็นทั้งโอกาสและเป็นการคุกคามต่อสภาพการแข่งขันในธุรกิจโรงพยาบาลเอกชนใน ปัจจุบัน ซึ่งทางบริษัทฯ ได้ตระหนักถึงความเสี่ยงด้านนี้ และได้เตรียมรับมือกับการเปลี่ยนแปลงดังกล่าว

 ฉ. นโยบายการเปิดการค้าเสรีของประเทศ และแนวโน้มของการรวมตัวของธุรกิจโรงพยาบาลเอกชนใหญ่ๆ 

 การเปิดเสรีทางการค้าในรูปแบบของประชาคมเศรษฐกิจอาเซียน (ASEAN Economic Community: AEC) ที่จะเริ่มขึ้นในปี 2558 ทำให้มีกระแสการเข้ามาลงทุนในธุรกิจโรงพยาบาลเอกชนของประเทศต่างๆในอาเซียน โดยเฉพาะใน พื้นที่เชื่อมต่อกับประเทศในอาเซียน เช่น อุดรธานีซึ่งใกล้กับสปป.ลาว เป็นอีกหนึ่งพื้นที่ที่ได้รับความสนใจ ทั้งโอกาสและ เป็นการคุกคามต่อสภาพการแข่งขันในธุรกิจโรงพยาบาลเอกชนในปัจจุบัน ซึ่งทางบริษัทฯ ได้ตระหนักถึงความเสี่ยงด้านนี้ และได้เตรียมรับมือกับการเปลี่ยนแปลงดังกล่าว

ช. บุคลากร

ภาวะการขาดแคลนบุคลากรทางการแพทย์ในต่างจังหวัดเป็นปัญหาสำคัญของธุรกิจโรงพยาบาล
ซึ่งส่งผล ให้มีการแข่งขันเพื่อแย่งชิงบุคลากรมาก ทำให้ต้นทุนด้านบุคลากรสูง

ซ. การแข่งขัน

เนื่องจากมีโรงพยาบาลเอกชนหลายแห่งในจังหวัดอุดรธานี การแข่งขันของธุรกิจโรงพยาบาลจึง
อยู่ในระดับ ที่สูงมากโดยเฉพาะอย่างยิ่งการใช้กลยุทธ์ด้านการตลาดและแย่งลูกค้า
ระดับของการแข่งขันจะเพิ่มสูงขึ้นเมื่อเปิดสู่ ประชาคมอาเซียน
คาดว่าจะมีคู่แข่งจากต่างประเทศเข้ามาแข่งขันเพิ่ม อย่างไรก็ตามโรงพยาบาลนอร์ทอีสเทอร์น-
วัฒนา เป็นโรงพยาบาลขนาด 100 เตียง ซึ่งเปิดให้บริการมากว่า 28
ปีทำให้เป็นที่รู้จักและไว้ใจของประชาชนในพื้นที่
และเป็นโรงพยาบาลเอกชนแห่งเดียวในภาคอีสานตอนบนที่ได้รับการรับรองคุณภาพมาตรฐานโรงพยาบาลจากสถาบัน
รับรองคุณภาพสถานพยาบาล (องค์การมหาชน)

ฌ. ภัยธรรมชาติ

ปัจจุบันประเทศไทยประสบภัยธรรมชาติไม่ว่าจะเป็นน้ำท่วม แผ่นดินไหว ซึ่งถึงแม้ว่าสถานที่ตั้งของ
โรงพยาบาลไม่ได้อยู่ในบริเวณที่พบความเสี่ยงจากภัยธรรมชาติ
แต่ก็สามารถได้รับผลกระทบแบบทางอ้อม เช่นการ ขนส่งยา และเวชภัณฑ์ขัดข้อง
การผลิตยาและเวชภัณฑ์ขัดข้อง ล้วนแล้วแต่เป็นปัจจัยในการขึ้นราคาต้นทุนยาและเวชภัณฑ์ทั้งสิ้น
หรือผลกระทบที่รุนแรงอาจถึงขั้นขาดแคลนยาและเวชภัณฑ์ได้